Aan die Haak: February 2013
Posted by Elsa at 03:16 3 comments:
Ek was in Januarie weer baie bevoorreg om my gunsteling plek te besoek. In 1993 het ons as 'n baie jong gesinnetjie grootoog uit Suid Afrika vertrek om in 'n onbekende vreemde plek te gaan woon.
My kinders was nog baie klein en dit was maar 'n waaghalsige stap. Ek het totaal en al my hart verloor op Engeland, en wanneer ek vakansies begin reël, gaan ek maar keer op keer terug soontoe.
Almal wat my blog lees en my ken sal weet hoe ek voel oor die hitte in Malelane, en hoe gelukkig ek is wanneer ek 'n plek kan besoek waar dit koud en nat is. Hierdie afgelope vakansie was ek gelukkig genoeg om London te besoek ten tye van 'n erge kouefront. Ek was in die hemel!
Ek en Eduard het ook 'n draai gaan maak by ons huis waar ons gebly het.
25 Cotelands was vir net meer as 'n jaar ons adres.
"If you're tired of London, you are tired of life". Ek is verseker nog nie moeg vir die lewe nie!
Posted by Elsa at 22:50 No comments:
Na 'n lang stilte is ek terug! Ek het bietjie gaan vakansie hou, maar my vingers was baie baie besig. Ek sal in my volgende blog alles pos waarmee ek besig was, maar eers is daar 'n ta da da dam oomblik! Die wintersjassie is klaar en dit lyk so oulik. Net reg om 'n sekere juffroutjie warm te hou hierdie komende winter.
Ek is binnekort terug met 'n groot een vol baie fotos!
Posted by Elsa at 22:33 1 comment:
Create - a new yarncraft mag on the block! - What is great? Welcoming a new yarncraft magazine, that is great! Create Magazine is a new digital offering, fantastic in a time where beloved magazine...